פירוש נוסף ערך זה עוסק במלכת קסטיליה, אשתו של פרננדו השני מלך אראגון. אם התכוונתם לדוכסית יורק, רעייתו של אדמונד מלאנגלי, ראו אינפנטה איזבלה מקסטיליה.

"**קולומבוס לפני המלכה**" – ציור שמן משנת 1843 מעשה ידי האמן האמריקאי עמנואל לויצה, המוצג במוזיאון ברוקלין. הציור מתאר סצנה היסטורית שבה כריסטופר קולומבוס ניצב מול איזבלה הראשונה ופרננדו השני, מלך אראגון, ומשכנע אותם לממן את מסעו שהוביל לגילוי יבשת אמריקה.
**איזבלה הראשונה** (בספרדית: **Isabel I de Castilla**‏; 22 באפריל 1451 – 26 בנובמבר 1504) הייתה מלכת קסטיליה מ-1474 ועד מותה ב-26 בנובמבר 1504. איזבלה נישאה לפרננדו השני, מלך אראגון, ובכך איחדה את שתי הממלכות. איחוד זה היה הבסיס להקמתה של ספרד המודרנית. 

איזבלה הראשונה מקסטיליה ופרננדו השני מאראגון נודעו כמלכים הראשונים שכונו "מלכת ספרד" ו"מלך ספרד", בהתאמה. 

האירועים המרכזיים במהלך שלטונה היו : השלמת הרקונקיסטה: כיבוש ממלכת גרנדה המוסלמית והשלמת איחוד חצי האי האיברי תחת שלטון נוצרי. צו אלהמברה: גירוש המוני של יהודים מספרד בשנת 1492. הקמת האינקוויזיציה הספרדית: בית דין מיוחד שנועד לדכא כפירה ואפיקורסות. מימון מסעו של כריסטופר קולומבוס אשר הוביל לגילוי יבשת אמריקה בשנת 1492 והקמת האימפריה הספרדית.

ביוגרפיה
--------

איזבלה נולדה ב-22 באפריל 1451 לחואן השני, מלך קסטיליה ואיזבלה מפורטוגל, מלכת קסטיליה, בתם של ז'ואאו, מושל פורטוגל ואיזבל מבארסלוש. לאחר מות אביה, חואן השני, בשנת 1454, ירש אחיה הגדול אנריקה הרביעי את המלוכה הקסטיליאנית וגירש את איזבלה ושאר קרוביו מהממלכה. בהיותה בסביבות גיל עשר, הוחזרה איזבלה לקסטיליה תחת פיקוחו ההדוק של אנריקה הרביעי. בהיותה בת שבע-עשרה ביקשו אצילים למרוד במלך אנריקה ולמנות אותה למלכה במקומו, אך היא סרבה והכירה במלכותו של אחיה. בתמורה, הוכרה איזבלה על ידיו כיורשתו.

עם מות אנריקה הרביעי מלך קסטיליה בדצמבר 1474, הוכתרה איזבלה ליורשתו. בתו של אנריקה הרביעי, חואנה שהייתה נשואה למלך פורטוגל טענה גם היא לכתר, בתמיכת אצילי אקסטרמדורה ומלך פורטוגל. איזבלה הצליחה לגבור על חואנה והוכתרה למלכת קסטיליה. עם נישואיה לפרננדו השני, מלך אראגון, הפכה איזבלה למלכת הממלכה המאוחדת של קסטיליה ואראגון.

איזבלה ובעלה הרחיבו את סמכויות המלוכה בקסטיליה על חשבון אצולת קסטיליה ועריה, תוך חיזוק הכנסייה על ידי הקמת האינקוויזיציה ב-1478. ב-1492, לאחר הכנעת ממלכת גרנדה המוסלמית, השלימו איזבלה ופרננדו את תהליך הרקונקיסטה בספרד. בתקופת מלכותם נתקבלו שתי החלטות היסטוריות: האחת, גירוש ספרד - גירוש היהודים אשר לא המירו דתם ב-1492, והשנייה, ההחלטה על התפשטות ספרד באמצעות מסעות קולומבוס לשם ביסוס האימפריה הספרדית כמעצמה פוליטית ולשם הפצת הקתוליות.

ב-26 בנובמבר 1504 מתה איזבלה, ובתה חואנה, מלכת קסטיליה עלתה לשלטון במקומה.

איזבלה ובעלה קיבלו יחד את התואר "המלכים הקתוליים" מידי האפיפיור אלכסנדר השישי. ב-1974 הוכרה איזבלה כ"משרתת האל" על ידי הכנסייה הרומית-קתולית.

משפחתה
------

לפרננדו ואיזבלה נולדו שבעה ילדים, מתוכם הגיעו חמישה לבגרות:

* איזבלה מאראגון, מלכת פורטוגל (1470–1498), התחתנה עם אפונסו, נסיך פורטוגל, ולאחר מכן התחתנה עם מנואל הראשון, מלך פורטוגל
* חואן, נסיך אסטוריאס (1478–1497), התחתן עם מרגרטה מהבסבורג, בתו של מקסימיליאן הראשון, קיסר האימפריה הרומית הקדושה
* חואנה, מלכת קסטיליה (1479–1555), התחתנה עם פליפה הראשון, מלך קסטיליה, והייתה אמו של קרל החמישי, קיסר האימפריה הרומית הקדושה
* מריה מאראגון, מלכת פורטוגל (1482–1517), התחתנה עם מנואל הראשון, מלך פורטוגל
* קטלינה מאראגון (1485–1536), התחתנה עם ארתור, נסיך ויילס, ולאחר מכן התחתנה עם הנרי השמיני, מלך אנגליה

בזכות כוחם הרב כשליטים בממלכה משותפת, נישאו בנותיהם למספר שושלות אירופיות ובכך הניחו את הבסיס לירושה העצומה של נכדם, קרלוס הראשון.

בתרבות הפופולרית
----------------

דמותה של איזבלה מוצגת בסרט "המעיין" משנת 2006, בבימויו של דארן ארונופסקי. היא מגולמת על ידי רייצ'ל וייס, והעלילה מתארת את המלכה שולחת קונקיסטאדור למסע חיפוש של עץ החיים באזור השייך לבני המאיה.

דמותה היא הדמות הראשית בסדרה "איזבל" (Isabel) בהפקת הטלוויזיה הספרדית (TVE), הסדרה שודרה במשך שלוש עונות, במהלך השנים 2012–2014. הסדרה מתמקדת בחייה של איזבל, מהמאבק על הכתר דרך המלחמה בממלכת גרנדה ועד למסעותיו של קולומבוס לעולם החדש.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| חואן הראשון, מלך קסטיליה |   | לאונור מאראגון, מלכת קסטיליה |   | ג'ון מגונט, דוכס לנקסטר |   | קונטסטנס מקסטיליה, דוכסית לנקסטר |   | ז'ואאו הראשון, מלך פורטוגל |   | פיליפה מלנקסטר |   | אפונסו הראשון, דוכס ברגנסה הראשון |   | ביאטריש פראירה דה אלוין |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אנריקה השלישי, מלך קסטיליה |   |   |   |   |   | קתרין מלנקסטר |   |   |   |   |   | ז'ואאו, מושל פורטוגל |   |   |   |   |   | איזבל מבארסלוש |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | חואן השני, מלך קסטיליה |   |   |   |   |   |   |   |   |   |   |   |   |   | איזבלה מפורטוגל, מלכת קסטיליה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **איזבלה הראשונה, מלכת קסטיליה** |
|

קישורים חיצוניים
----------------

ויקישיתוף מדיה וקבצים בנושא **איזבלה הראשונה, מלכת קסטיליה** בוויקישיתוף
* איזבלה הראשונה, מלכת קסטיליה, באתר אנציקלופדיה בריטניקה (באנגלית)
* Isabella I of Castile - Facts| Video - Check123
* מיכאל הר-סגור, שעה היסטורית: "מי את, המלכה איזבלה על גירוש ספרד", באתר יוטיוב, 52 דק'
* איזבלה הראשונה, מלכת קסטיליה, באתר "Find a Grave" (באנגלית)

| מלכי ספרד |
| --- |
| המלכים הקתוליים | פרננדו השני ואיזבלה הראשונה |  |
| בית הבסבורג | פליפה הראשון • קרלוס הראשון • פליפה השני • פליפה השלישי • פליפה הרביעי • קרלוס השני |
| בית בורבון | פליפה החמישי • לואיס הראשון • פליפה החמישי • פרננדו השישי • קרלוס השלישי • קרלוס הרביעי • פרננדו השביעי • קרלוס הרביעי |
| בית בונפרטה | ז'וזף בונפרטה |
| בית בורבון (שיבה ראשונה) | פרננדו השביעי • איזבלה השנייה |
| בית סבויה | אמדאו הראשון |
| בית בורבון (שיבה שנייה) | אלפונסו השנים עשר • אלפונסו השלושה עשר |
| בית בורבון (שיבה שלישית) | חואן קרלוס הראשון • פליפה השישי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263011905171
* BIBSYS: 90546524
* BNE: XX1146476
* BnF: cb120034786 (data)
* CANTIC: a11537243
* CiNii: DA05141484
* GND: 11863982X
* ICCU: VEAV521733
* ISNI: 0000 0001 1030 6327
* LCCN: n50081472
* LNB: 000180557
* NDL: 00620863
* NKC: jn20010525017
* NLA: 35483687
* NLG: 45878
* NLP: a0000001232198
* NTA: 068865279
* RERO: 02-A013680297
* SELIBR: 321954
* SNAC: w60g3nsz
* SUDOC: 028141334
* Trove: 969462
* ULAN: 500354989
* VcBA: 495/1217
* VIAF: 88621705
* WorldCat: lccn-n50081472

 |